**EMLÉKEZTETŐ**

**Az ELTE TTK HÖK Földrajz- és Földtudományi Szakterületi Bizottsági 2013. április 11-ei üléséről**

**Helyszín:** ELTE Lágymányosi Campus, Déli Tömb, Hallgatói Iroda tárgyalója (D00-732)

**Az emlékeztetőt készítette:** Csonka Diána

**Jelen vannak:** Csóka Krisztián,Csutka Boglárka, Hajdu Vivien, Zakariás Barbara, Mihály Eszter, Tájmel Dániel és Kozma Márton szavazati joggal, Molnár Zsolt, Jesch György, Toplak József és Csonka Diána.

**Csóka Krisztián 12 óra 10 perckor megnyitotta az ülést.**

Az Ellenőrző Bizottság képviseletének hiányában a Szakterületi Bizottság felkérte Csonka Diánát az Ellenőrző Bizottság feladatainak ellátására az ülés végéig. A jelölt vállalta a feladatot.

*A szakterületi bizottság határozatot hozott:*

/2013 (IV.11.) számú Földrajz- és földtudományi szakterületi bizottsági határozat: Az ELTE TTK HÖK Földrajz- és Földtudományi Szakterületi Bizottsága 5 fővel, egyhangúan megválasztotta Csonka Diánát az ülés szavazásainak felügyeletére.

Az Ellenőrző Bizottság megállapította, hogy az ülés 5 fővel határozatképes.

Csóka Krisztián felkérte Csonka Diánát a jegyzőkönyvvezetésre. A jelölt vállalta a jelölést.

*A szakterületi bizottság határozatot hozott:*

/2013 (IV.11.) számú Földrajz- és földtudományi szakterületi bizottsági határozat: Az ELTE TTK HÖK Földrajz- és Földtudományi Szakterületi Bizottsága 5 fővel, egyhangúan megválasztotta Csonka Diánát az ülés jegyzőkönyvvezetőjének.

Csóka Krisztián ismertette az előzetesen kiküldött napirendi pontokat.

Az előzetesen kiküldött napirendi pontok az alábbiak:

1. Bejelentések
2. Beszámolók
3. Személyi kérdések
4. XXVIII. Geo-Bio Gólyatábor, Bódvarákó
5. Egyebek

Mihály Eszter és Tájmel Dániel 12:15-perckor érkezett meg az ülésre.

Jesch György javaslatára a Szakterületi Bizottság napirendi pont-módosítást fogadott el egyöntetű szavazással, a XXVIII. Geo-Bio Gólyatábor szervezésének kérdésében.

Így a bizottság az alábbi, módosított napirendet fogadta el:

1. Gólyatábor
2. Bejelentések
3. Beszámolók
4. Személyi kérdések
5. Egyebek

*A szakterületi bizottság határozatot hozott:*

/2013 (IV.11.) számú Földrajz- és földtudományi szakterületi bizottsági határozat: Az ELTE TTK HÖK Földrajz- és Földtudományi Szakterületi Bizottsága 7 fővel, egyhangúan elfogadta az ülés napirendi pontjait.

Csóka Krisztián tanácskozási jogot kért Molnár Zsolt és Toplák József számára.

*A szakterületi bizottság határozatot hozott:*

/2013 (IV.11.) számú Földrajz- és földtudományi szakterületi bizottsági határozat: Az ELTE TTK HÖK Földrajz- és Földtudományi Szakterületi Bizottsága 7 fővel, egyhangúan megszavazta a tanácskozási jogot Molnár Zsoltnak és Toplak Józsefnek.

1. **Gólyatábor (12:18)**

Molnár Zsolt tájékoztatta a jelen lévőket azon tervezetről, miszerint a Geo-Bio Gólyatábor időtartamát 5 nap- 4 éjszakára kívánja rövidíteni a Választmány. Jesch György felszólalásában kifejtette ellentétes véleményét, mint jelenlegi egyik főszervező.

Csutka Boglárka a módosítás előnyeiről és hátrányairól érdeklődött.

Jesch György válaszában az előnyök között említette, hogy a Gólyatábor első napja a leutazással telik, ezért tartani kéne az eredeti felállást. Továbbá a kirándulásokra szánt 2 nap megtartása is szükséges ahhoz, hogy minden résztvevő eljuthasson a kívánt helyszínekre. A szakterületi vetélkedő és a tájékoztató előadás pedig nem elhagyható programok.

Kozma Márton kérdést fogalmazott meg a rövidebb időtartam felmerülésével kapcsolatban.

Molnár Zsolt válaszában kifejtette, hogy nem újdonság a kérdés felmerülése. Oka a tábor 4. napja utáni csökkenő érdeklődés és a hazautazások. A gólyatábor infrastrukturálisan az elmúlt évek fejlesztéseinek ellenére sem kínálja a legjobb lehetőségeket, a résztvevők ki vannak téve a szélsőséges időjárási viszonyoknak. A tájékoztatás ellenére sem lehet felkészülni minden eshetőségre. A hagyományok megtarthatók és a színvonal javítható a rövidebbre tervezéssel.

Toplak József ezután röviden ismertette a gólyatábor-szervezői fórumon elhangzottakat.

Jesch György kifejtette, hogy minden évben nagy az érdeklődés a szabad-programok szempontjából.

Reflektálásában Molnár Zsolt jelezte, hogy a napról-napra csökkenő létszám a sátrak fogyatkozásából is lemérhető, ami mindenki számára ismert látvány.

Mihály Eszter felvetette, hogy esetleg más tematika szerint kellene a napokat szervezni, a kirándulások megelőzhetnék a tájékoztató előadást.

Toplak József támogatta az elképzelést és jelezte, hogy a tábor történetében korábban is volt az eltérő beosztásra példa, ezzel növelve az érdeklődést.

A Szakterületi Bizottság szimpátia-szavazást kezdeményezett arról, hogy határozzon-e meg támogatást vagy ellenvéleményt a Geo-Bio Gólyatábor 5, illetve 6 napos időtartamára vonatkozólag. 8 igen, 3 nem szavazat mellett, tartózkodás nélkül a szimpátia-szavazás el lett fogadva.

Újabb szimpátia-szavazás következett arról, hogy hány napos gólyatábort támogatnak a Bizottság tagjai.

Az 5 napot 2 fő, a 6 napot – 6 fő, a 7 napot – 2 fő támogatta, 1 fő tartózkodott a szavazástól.

A Szakterületi Bizottság szavazást kezdeményezett a Geo-Bio Gólyatábor 6 nap-5 éjszakás hosszának támogatásáról.

*A szakterületi bizottság határozatot hozott:*

/2013 (IV.11.) számú Földrajz- és földtudományi szakterületi bizottsági határozat: Az ELTE TTK HÖK Földrajz- és Földtudományi Szakterületi Bizottsága 5 fő támogatása és 2 fő ellenvetése mellett megszavazta, hogy támogatja a XXVIII. Geo-Bio Gólyatábor 6 napra való szervezését.

**2. Bejelentések (12:56)**

Csóka Krisztián tájékoztatta a Bizottságot a kritériumtárgyak erősítésének tervezetéről és a hamarosan elinduló tanterv-felülvizsgálatról az ELTE TTK Földrajz-és Földtudományi Intézetben.

Jesch György távozott az ülésről 13:01-kor.

**3. Beszámolók (13:03)**

Csóka Krisztián érdeklődött a beszámolók kapcsán felmerült kérdésekről. Senkinek nem volt hozzászólása.

Kozma Márton és Tájmel Dániel az ülésig még nem jutatta el beszámolóját, amit az ülés napjának végéig pótolnak.

Csóka Krisztián kiküldött beszámolóját nem kívánta kiegészíteni.

*A szakterületi bizottság határozatot hozott:*

/2013 (IV.11.) számú Földrajz- és földtudományi szakterületi bizottsági határozat: Az ELTE TTK HÖK Földrajz- és Földtudományi Szakterületi Bizottsága 6 fővel, egyhangúan elfogadta Csóka Krisztián szakterületi koordinátor beszámolóját.

**4. Személyi kérdések (13:09)**

Hajdu Vivien jelezte, hogy az ELTE TTK Földrajz- és Földtudományi Intézeti Tanács delegáltságáról lemond 2013.04.15.-ai hatállyal, tanulmányi okok miatt.

**5. Egyebek (13:14)**

Csóka Krisztián tájékoztatást ad a hétvégén megrendezésre kerülő ELTE TTK HÖK Bevonó Táborba jelentkezők hiányáról. Kompetens személyek megkeresésére bíztatja a jelen lévőket.

A mentorjelentkezők írásbeli utóvizsga lehetősége április 16.-án kedden, délután 6 órakor lesz, melyről Csóka Krisztián értesíti a jelenlévőket.

**Csóka Krisztán 13 óra 18 perckor lezárta az ülést.**

**Határozatok***Határozatok száma: 6 (hat)*

*A szakterületi bizottság határozatot hozott:*

/2013 (IV.11.) számú Földrajz- és földtudományi szakterületi bizottsági határozat: Az ELTE TTK HÖK Földrajz- és Földtudományi Szakterületi Bizottsága 5 fővel, egyhangúan megválasztotta Csonka Diánát az ülés szavazásainak felügyeletére.

*A szakterületi bizottság határozatot hozott:*

/2013 (IV.11.) számú Földrajz- és földtudományi szakterületi bizottsági határozat: Az ELTE TTK HÖK Földrajz- és Földtudományi Szakterületi Bizottsága 5 fővel, egyhangúan megválasztotta Csonka Diánát az ülés jegyzőkönyvvezetőjének.

*A szakterületi bizottság határozatot hozott:*

/2013 (IV.11.) számú Földrajz- és földtudományi szakterületi bizottsági határozat: Az ELTE TTK HÖK Földrajz- és Földtudományi Szakterületi Bizottsága 7 fővel, egyhangúan elfogadta az ülés napirendi pontjait.

*A szakterületi bizottság határozatot hozott:*

/2013 (IV.11.) számú Földrajz- és földtudományi szakterületi bizottsági határozat: Az ELTE TTK HÖK Földrajz- és Földtudományi Szakterületi Bizottsága 7 fővel, egyhangúan megszavazta a tanácskozási jogot Molnár Zsoltnak és Toplak Józsefnek.

*A szakterületi bizottság határozatot hozott:*

/2013 (IV.11.) számú Földrajz- és földtudományi szakterületi bizottsági határozat: Az ELTE TTK HÖK Földrajz- és Földtudományi Szakterületi Bizottsága 4 fő támogatása és 2 fő ellenvetése mellett megszavazta, hogy támogatja a XXVIII. Geo-Bio Gólyatábor 6 napra való szervezését.

*A szakterületi bizottság határozatot hozott:*

/2013 (IV.11.) számú Földrajz- és földtudományi szakterületi bizottsági határozat: Az ELTE TTK HÖK Földrajz- és Földtudományi Szakterületi Bizottsága 6 fővel, egyhangúan elfogadta Csóka Krisztián szakterületi koordinátor beszámolóját.

**A jegyzőkönyvet hitelesítette:**

|  |  |
| --- | --- |
| **Csonka Diána jegyzőkönyvvezető** | **Csóka Krisztián levezető elnök** |